## PERFECT STEPS PUBLISHERS

END TERM EXAMS 2015

**0721 745374/ 0721 707626 NAIROBI**

JINA…………………………………………………….. NAMBARI…………………

102/2

KISWAHILI

KARATASI 2

OKTOBA/NOVEMBA 2015

MUDA :SAA 21/2

**MTIHANI WA MWISHO WA MWAKA KIDATO CHA TATU 2015**

MAAGIZO

JIBU MASWALI YOTE KATIKA NAFASI ULIOPEWA

|  |  |  |
| --- | --- | --- |
| SWALI | UPEO | ALAMA |
| UFAHAMU | 15 |  |
| UFUPISHO | 15 |  |
| MATUMIZI YA LUGHA | 40 |  |
| ISIMUJAMII | 10 |  |
| JUMLA | 80 |  |

UFAHAMU (Alama 15)

Soma taarifa ifuatayo kasha ujibu maswali

Hatua za kuandika ripoti hua nyingi. Ima fa ima huwa kama mchanga baharini. Hata hivyo,kuna zile zilizozoeleka na hutumiwa mara kwa mara na waandishi wa ripoti kila uchao. Je, wazifahamu? Tuabiri matatu yangu ili tusafiri pamoja katika hatua hizo nawe.

 Ripoti nazo huwa za namna mbili kuu.Je,unaandika hatua rasmi au ya kawaida?iwapo ni mojawapo,haidhuru,huna budi kuona mambo yafuatayo. Hebu tutue katika steji nambari moja. Kichwa cha habari au anwani. Wewe binadamu una kichwa. Habari nayo lazima iwe na kichwa. Kichwa hiki huonyesha kiini cha ripoti, tarehe ya tukio,jambo linaloshughulikiwa na mahali pa tukio hilo. Hii ndio kusudi ya ripoti.

 Hatua ya pili muhimu ni utangulizi. Kila mara,huwa tuna kusudi na sababu ya kutenda jambo Fulani. Hapa,ripoti huelezea kwa kifupi madhumuni ya kuandikwa. Hutoa mwangaza juu ya jambo lililoshughulikiwa, na mwenye kuisoma akanufaika nayo.

 Haidhuru, hatua ya tatu lazima ieleze kinagaubaga njia zilizotumiwa,yaliyoshughulikiwa,madhara na faida,au ushindi na upungufu ulioonekana,na namna suluhu ilivyoafikiwa. Ni muhumu sana, kutoa maelezo wazi na sahihi.

 Kuna hatua nyingine muhimu . Hii,ni pale ambapo mtunzi huhitajika kuhitimisha ripoti yake. Je, ametoa mapendekezo gani?Upi ndio msimamo wake?hakuna ripoti ambayo haina umuhimu wowote. Hata kama mwandishi aliona wapikaji wa chang`aa wakitia dawa za kuhifadhi maiti ndani ya *busaa* ili iwe tayari haraka,lazima aseme tu. Huu ndio ukweli. Hapa ndipo ripoti za runinga huwa bora kati ya ripoti nyingine zote. Wao huambatanisha ripoti na picha, na kwa njia hii wakadhihirisha madai yao.

 Isitoshe, hitimisho linaenda na uajibikaji. Ili kutimiza hilo, mwandishi wa ripoti huhitajika kuandika jina lake,cheo,tarehe na lini ripoti hiyo ilipoandikwa. Hili ni swala la uaminifu. Katika ripoti rasmi,huenda ikahitajika kujulikana nani aliyeipokea ripoti.

 Uaminifu si kwa ripoti tu. Tunahitajika kuwa nao jinsi ambavyo nafsi zetu zinavyokwenda nasi. Uaminifu nyumbani,uaminifu kazini,uaminifu ofisini,uaminifu shuleni,uamninifu kanisani. Je? Nchi haihitaji uaminifu?kuweko ufisadi na kutotoa ripoti kamilifu kumesababisha madhara mengi sana. Angalia Iraq. Ni wazi mgala muue lakini haki mpe. Kama si ripoti mbaya kutumiwa,Iraq isingepigwa vita na Marekani na Uingereza. Kama siyo ripoti mbovu, Darfur kungekua na amani,na watu wa nchi hiyo wangeishi kama ndugu kwa amani,umoja na utaifa bila vita, Je, kwa nini usiripoti kwa kweli?

1. Taja manne muhimu yanayozungumziwa. (alama 4)
2. Kwa mujibu wa makala ripoti zipo (alama 2)
3. Kichwa cha habari kina umuhimu gani katika ripoti? (alama 2)
4. Taja mambo muhimu ya kichwa. Alama 2)
5. Kwa nini utangulizi unafaa? (alama 1)
6. Mwandishi amesema ripoti mbovu inaweza kuangamiza vipi? (alama 2)
7. Unaweza kusema nini kuhusu hitimisho. (alama 2)

 **UFUPISHO (ALAMA 15)**

***Soma makala haya kisha ujibu maswali.***

 Riadha imetokea kuwa kiwambo kimoja ambacho kimeiletea taifa hili sifa kochokocho kutokana na washiriki wetu kutamba duniani kila uchao. Mataifa mengi yameitambua Kenya kwa sababu ya wanariadha wetu ambao wameondokea kuwa mabalozi wa taifa kila wanapotia fora katika mashindano mbalimbali ya ulimwengu.

 Lisilopingika ni kwamba Kenya kama taifa limejaliwa vipaji vingi vya riadha suala ambalo ni tisho kwa mataifa mengi mashindanoni. Kando na kuiletea fahari nchi, wanariadha kwa asilimia fulani wamekuwa kitega uchumi kwa taifa kutokana na ushuru wanaaotozwa wanaposhinda mamilioni ya pesa.

 Hata hivyo sasa taifa linatishiwa kupigwa marufuku kushiriki mashindano yoyote ya dunia kwa kufeli hupigana na janga la utumizi wa dawa za kutitimua misuli kwa wanariadha maarufu kama ‘pufya’. Shirikisho la dunia linalochunguza matumizi ya dawa hizo limetishia kuipiga marufuku Kenya ikiwa itazidi kuzembea katika suala la kupambana na janga hili.

Suala hili ni hatari mno kwa taifa kwani kando na kuiharibia sifa, wanariadha safi watanyimwa fursa ya kuendeleza ubabe huo kwa wakati huo wakipeperusha bendera ya nchi ni jambo linalofaa kuangaliwa na serikali kwa macho mapana ili kuhakikisha riadha nchini ni safi na isiyotiliwa shauku.

 Kwa mgeni ni kinaya kufahamu kuwa taifa kama hili lililojaliwa na talanta kubwa ya wanariadha, halina kitu hata kimoja cha kuwafanyia uchunguzi wanariadha wake kutokana na matumizi ya pufya.

 Baada ya kutishiwa na shirikisho la dunia linalo chunguza matumizi ya dawa ndipo taifa lilionekana kuzinduka na sasa wapo kwenye ushirikiano na Afrika Kusini kufanikisha hilo.

 Kufikia sasa jumla ya wanariadha 12 wa Kenya wamepigwa marufuku kwa matumizi ya dawa hizi. Mataifa mengi ya Ulaya ambayo yamekuwa yakishindwa kutupa ushindani sasa yanataka kuona Kenya ikiwekewa kanuni ngumu kwa wanariadha. Matatizo kama haya ni masuala ambayo tulipaswa kuwa tumeyatatua miaka mingi iliyopita.

Maswali

(a) Fupisha aya nne za kwanza ( maneno 50-60) (alama 8 ) Matayarisho

(b) Eleza mchango wa seriklai dhidi ya changamoto hii. ( maneno 30 – 35 ) ( alama 7 )

 Matayarisho

 Jibu

**MATUMIZI YA LUGHA(ALAMA 40)**

1. Linganisha na ulinganue sauti /s/ na /z/ (alama 3)
2. Fafanua kati ya mofimu na viambishi. (alama 2)
3. **Tambua maneno yaliyopigiwa mistari katika sentensi zifuatazo.** (alama 2)

(i) Huyu ndiye mchoraji.

(ii) Yeyote anaweza kuingia.

1. **Eleza maana mbili za sentensi** (alama 2)

Tuliitwa na mwalimu

1. **Andika sentensi hii katika hali ya `a`** (alama 2)

Watu wanacheza mpira uwanjani

1. **Kanusha sentensi ifuatayo.** (alama 2)

Nilimtembelea na kumkabidhi zawadi yake.

1. **Andika katika usemi wa taarifa.** (alama 2)

“Msipohama hapa mtahamishwa kwa lazima”.Chifu aliwaambia.

1. **Tofautisha sentensi zifuatazo kimaana.** (alama 2)

(i) Ningefanya kazi ningepata mali.

(ii) Ningalifanya kazi ningalipata mali.

1. **Eleza matumizi ya kwa katika sentensi zifuatazo.** (alama 2)

(i) Juma ameenda kwa Maria.

(ii) Amina amerudi kwake.

1. **Yaweke maneno haya katika ngeli zake mwafaka.** (alama 2)

(i) Kiroboto.

(ii)Maziwa.

1. **Andika kwa wingi.**

Uwanda wa juu unavutia mtu yeyote. (alama 2)

1. **Andika sentensi ifuatayo katika udogo.** (alama 2)

Paka mweupe amenaswa mguuni.

1. **Andika sentensi ifuatayo upya kwa kufuata maagizo uliyopewa.** (alama 2)

Shangazi alishangilia arusi ya mpwa.Anza: Mpwa……………………

1. **Bainisha yambwa tendwa,yambwa tendewa na yambwa kitumizi katika sentensi ifuatayo.** (alama 3)

Mama aliwapikia watoto chakula kwa mwiko.

1. **Andika kinyume cha sentensi ifuatayo**.

Ajuza alipakia mizigo ghalani kwa furaha. (alama 2)

1. **Bainisha dhana ya viambishi awali katika sentensi ifuatayo.** (alama 2)

Tuliyemsalimia.

1. **Changanua sentensi ifuatayo kwa kielezo cha jedwali.** (alama 4)

Baraza nzuri itajengwa mwakani.

1. Tambua aina za virai vilivyopigwa mstari.

(i) Nyumba nzuri imejengwa pale. (alama 1)

(ii) Maimuna aliimba usiku kucha bila kuchoka. (alama 1)

**SEHEMU YA ISIMU JAMII (ALAMA 10)**

1. Eleza sababu tano zinazosababisha wazungumzaji kuchanganya ndimi. (alama 5)
2. (i) Taja mambo matatu yanayochangia kufa kwa lugha. (alama 3)

(ii) Kuenea kwa lugha husababishwa na nini? Taja sababu mbili. (alama 2)

PRINTED AND COMPILED BY PERFECT STEPS PUBLISHERS: 0721 745374/0721707626 NAIROBI